open-index/open-wikipedia-markdown huggingface dataset:
Thaeides

***Thaeides*** er en slekt av glansvinger som tilhører underfamilien stjertvinger (Theclinae).

## Utseende
Middelsstore (vingespenn ca. 30 millimeter) stjertvinger med to stjerter på bakvingen, i tillegg er bakhjørnet litt uttrukket som en rundet lobe. Hannens overside er skinnende blå med svarte ytterkanter og bredt svart vingespiss, med en oval, brun grop på forvingen. Hunnen er mer brunlig. Undersiden er lyst gråbrun med flere nokså brede, mørke tverrstriper, ofte med et oransje område ved bakhjørnet.

## Utbredelse
Slekten er utbredt i den nordlige delen av Sør-Amerika.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Eumaeini Doubleday, 1847
******* **''Brangas''-gruppen** – Neotropisk
******** slekten *Thaeides* Johnson, Kruse & Kroenlein, 1997
********* *[[Thaeides goleta]]* (Hewitson, 1877)
********* *[[Thaeides muela]]* (Dyar, 1913)
********* *[[Thaeides pyrczi]]* (Johnson, LeCrom & Constantino, 1997)
********* *[[Thaeides theia]]* (Hewitson, 1870)
********* *[[Thaeides xavieri]]* (LeCrom & Johnson, 1997)

## Litteratur

## Eksterne lenker
* 
* Brower, Andrew V. Z. 2007. [''Thaeides'' i The Tree of Life Web Project, http://tolweb.org/ http://tolweb.org 
* www.funet.fi – ''Thaeides''
* Butterflies of America – *Thaeides theia* http://www.butterfliesofamerica.com/L/thaeides_theia.htm
Per Preben Prebensen

**Per Preben Prebensen** (født 6. august 1896 i Risør, død 21. oktober 1961 i Roma) var en norsk diplomat.

Etter å ha studert til sjøoffiser og marineoffiser i 1918 ble han i 1919 tilknyttet utenrikstjenesten, først som sekretær ved generalkonsulatet i Antwerpen, så  til Montréal i 1921.  Han ble  i 1923  sekretær i Utenriksdepartementet, før han 1928–1932 var ved legasjonen i Moskva.  Han returnerte til UD i 1932 og ble i 1935 byråsjef ved traktatkontoret.  Da Forsyningsdepartementet ble opprettet i 1939 ble han direktør for dets avdeling for utenrikshandel, og ledet etter krigsutbruddet samme året, forhandlingene med Tyskland og Storbritannia. Prebensen fortsatte i posisjonen året etter da traktatkontoret ble en del av Handelsdepartementet.

Han var departementets leder i den første uke etter frigjøringen i 1945, da med tittel Rådmann. Etter tiden 9.–14. mai 1945 ble han utenriksråd 1945–46, før han etterfulgte Erik Colban som ambassadør i London som også innebar å være minister til Dublin. Av helsemessige årsaker ba han om omplassering i 1958 og ble etterfulgt i London av Erik Braadland. Prebensens siste stasjonering var ved Norges ambassade i Roma fra 1959 til hans død i 1961. Prebensen er en av få nordmenn som har mottatt Storkorset av St. Olavs Orden (1953), og var også innehaver av Kong Haakon VIIs jubileumsmedalje 1905-1955.

Per Prebensen var født på Sundet i Søndeled. Hans far var konsul, trelasthandler og reder Jacob Christian Wetlesen Prebensen (1851–1911), hvis bror var diplomaten Nikolai Prebensen. Faren eide Holmen gård på den tid Per ble født. Per var gift med Andrea Ragnhild Fougner (1904–1988) og var far til diplomaten Christopher Fougner Prebensen (født 1937) og til Evelyn Prebensen Harrison som var malerinne og klesdesigner med flere utstillinger.

## Referanser


## Eksterne lenker
*
Wallis Grahn

**Wallis Grahn** (født 13. februar 1945 i Stockholm, død 18. januar 2018 samme sted) var en svensk skuespiller.

## Filmografi (utvalg)
* 1981: *[[Babels hus]]* (TV)
* 1981: *[[Den enfaldige mördaren]]*
* 1984: *[[Slagskämpen]]*
* 1986: *[[Morrhår och ärtor]]*
* 1989: *[[1939 (film)|1939]]* (spillefilm)
* 1992: *[[Min store tjukke far]]*
* 1992&ndash;1993: *[[Rederiet]]* (TV-serie)
* 1993: *[[Roseanna (film fra 1993)|Roseanna]]*
* 1995: *[[Torntuppen]]* (TV-serie)
* 1996: *[[Att stjäla en tjuv]]*
* 1997: *[[Pippi Langstrømpe (film fra 1997)|Pippi Langstrømpe]]* (animasjonsfilm) – stemmeskuespiller
* 2002: *[[Den 5:e kvinnan]]*
* 2003: *[[Mannen som log]]*
* 2005: *[[Wallander – Før frosten]]* (spillefilm)
* 2006: *[[LasseMajas detektivbyrå]]* (SVTs julekalender)
* 2009: *[[Andra avenyn]]* (TV-serie)
* 2009: *[[Wallander – Skulden]]* (spillefilm)

## Referanser


## Eksterne lenker
*
Patrik Bergner

**Lars Patrik Viktor Bergner** (født 1962) er en svensk skuespiller, regissør och dramatiker.

## Filmografi (utvalg)
* 1987 – *[[Nionde kompaniet]]*
* 1994 – *[[Illusioner]]*
* 1994 – *[[Den vite riddaren]]* (TV)
* 1997 – *[[Kalle Blomkvist og Rasmus]]*
* 1998 – *[[Rederiet]]* (TV)

## Referanser


## Eksterne lenker
* 
* dramadirekt.se
Jacob Coning

**Jacob Coning** (født 1647 el. 1648 i Amsterdam, død 16. juli 1724 i København) var en nederlandsk maler som virket som hoffmaler i Danmark. Han var en av de første malerne i Danmark som spesialiserte seg på topografiske malerier. I tillegg utførte han portretter.

Coning var sønn av gullaldermaleren Jacob Koninck, gikk i lære hos faren og hos Adriaen van de Velde. I 1676 reiste han til København etter innbydelse fra kong Christian V. Kort tid etter at han ankom København mente han seg forfulgt og forulempet av malerlauget og henvendte seg til kongen om hjelp. Kongen utstedte da et beskyttelsesbrev eller en bevilling slik at han kunne arbeide uavhengig av lauget, som fri kunstner.

I 1698 ble han ansatt som hoffmaler med en årlig lønn på 400 riksdaler og samme år ble han sendt på oppdrag til Norge for å male prospekter som skulle henge på Frederiksberg slott. Han hadde fått beskjed om at motivene skulle skildre steder kongen hadde besøkt på en reise i Norge i 1685.

Han utførte prospekter fra Halden, Fredrikstad, Moss, Svinesund, Sarpsfossen, Sponviken, Christiania og Akershus. Prospektene anses for å være av stor historisk og topografisk betydning. Maleriet av Halden er fra 1699 og er den første avbildningen av byen man kjenner til, i tillegg til at det viser byen før borgerne satte fyr på den for å hindre at den ble svensk territorium.
I Haldenområdet malte han også Sponviken skanse som hadde blitt reist av Gyldenløve i 1675.
Dette festningsverket ble jevnet med jorden av Karl XII og hans tropper i 1716.

Coning var en av de seks kunstnerne som i oktober 1701 henvendte seg til Frederik IV med forslag om å opprette et kunstakademi. De øvrige var Thomas Quellinus, Hendrik Krock, Wilchen Riboldt, Otto de Willarts og Georg Saleman.

Selv om Coning hadde kontakter innen hoffet hadde han dårlig økonomi og så seg nødt til å søke kongen om tillatelse til å auksjonere bort maleriene sine. De siste årene av livet levde han i et fattighus som hørte til den reformerte kirke
i København.

## Verkliste
;Prospekter: Haven bak Gyldenløves pale, det nåværende Charlottenborg (1694), Vallø (ca. 1708), 2 prospekter av Frederiksborg (fra 1706), 2 prospekter av Frederiksborg; Frederiksborg med Sparepenge (etter 1682), Skogen ved Frederiksborg (1676, forsvunnet); serie med norske prospekter til Frederiksberg slott (1698-99, forsvunnet); prospekter fra Halden, Fredrikstad, Moss, Svinesund, Sarpsfossen, Sponviken, Christiania og Akershus (1698–99). 
;Portretter: Sophie Amalie Vind (1696); Jens Juel (1696); oberst N. de Seue (1699); stiftamtmann Christian Stockfleth (1699); reformert hoffprest Johannes Musculus. 
;Tilskrivninger: Badstuen ved Frederiksborg, portretter av Frederik Krag, Charlotte Amalie Griffenfeld, Edel Krag og Christian Bielke til Basnæs (1694).

## Referanser


## Litteratur
* Egil Kjølholdt-Guttormsen: *Halden-distriktet i eldre malerkunst. Fra Jacob Coning til Sophus Jacobsen*, Enigma forlag 1995, ISBN 82-91523-00-2 digital utgave
Allosmaitia

***Allosmaitia*** er en slekt av stjertvinger. De er sommerfugler i familien glansvinger.

## Utseende
Små til middelsstore (vingespenn 22-32 millimeter) stjertvinger med én tynn stjert på bakvingen. Hannens overside har forvingen brun med blå bakkant, bakvingen for det meste skinnende blå. Hunnen er gråbrun med noen skinnende blå skjell. Undersiden er gråbrun med en smal, mørk tverrstrek og én oransje og én blå flekk ved bakhjørnet.

## Levevis
Larvene for minst én av artene lever på blomster av slekten *Malpighia* (Malpighiaceae).

## Utbredelse
Slekten er utbredt i Sør- og Mellom-Amerika, fra Mexico i nord til Bolivia i sør, inkludert Karibia.

## Systematisk inndeling

Artene er listet alfabetisk.

* Ordenen sommerfugler, Lepidoptera
** Underordenen Ditrysia
*** Gruppen storsommerfugler, Macrolepidoptera
**** Overfamilien dagsommerfugler, Papilionoidea
***** Familien glansvinger, Lycaenidae
****** Underfamilien stjertvinger, Theclinae
******* Gruppen Eumaeini
******** ***Allosmaitia''-gruppen'''
********* Slekten ***Allosmaitia**' Clench, 1964
********** *[[Allosmaitia coelebs]]* (Herrich-Schäffer, 1862)
********** *[[Allosmaitia fidena]]* (Hewitson, 1867)
********** *[[Allosmaitia myrtusa]]* (Hewitson, 1867)
********** *[[Allosmaitia piplea]]* (Godman & Salvin, 1896)
********** *[[Allosmaitia strophius]]* (Godart, 1824)

## Kilder
* Butterflies and Moths of North America – *Allosmaitia strophius* http://www.butterfliesandmoths.org/species/Allosmaitia-strophius
## Eksterne lenker
* 
* Brower, Andrew V. Z. 2007. [''Allosmaitia'' i The Tree of Life Web Project, http://tolweb.org/ http://tolweb.org 
* www.funet.fi – ''Allosmaitia''
* Butterflies of America – *Allosmaitia strophius* http://butterfliesofamerica.com/allosmaitia_strophius.htm
Abbas II av Egypt

**Abbas II av Egypt** (*Abbas Pascha*) (1874–1944) var en khediv av Egypt.
Han var den eldste sønnen til khediv Tawfiq Pasja, fra 1895 gift med Ikbal Hanem, som fødte tre døtre og en sønn.

Abbas vokste opp i Wien og etterfulgte sin far 7. januar 1892. Ved utbruddet av den første verdenskrig i 1914 befant han seg i Konstantinopel som sultanens gjest, og han vegret seg mot å vende tilbake til Egypt, ettersom han ikke ville gi det engelske styret i Egypt under krigen legitimitet. Han ble derfor 19. desember 1914 avsatt fra khediv-verdigheten av den britiske regjeringen. Samtidig gikk Egypt over til å bli et britisk protektorat og Abbas' onkel Hussein Kamil ble utropt til sultan som et tegn på Egypts fullstendige skilsmisse fra Tyrkia. Abbas protesterte mot avsettingen og var siden for det meste bosatt i Sveits.

## Referanser
Mies van der Rohe-huset

**Mies van der Rohe-huset** (tysk: *Mies van der Rohe Haus*, *Haus Lemke* eller *Landhaus Lemke*) er et tidligere bolighus, nå galleri i Alt-Hohenschönhausen i Berlin. Det er det siste gjenværende bolighus tegnet av Ludwig Mies van der Rohe i Tyskland, før han reiste til USA. Huset er oppført i Bauhaus-stil i begynnelsen av 1930-årene og ble fullført i 1933. Byggherrer var ekteparet Lemke som imidlertid kun bodde i huset noen få år.

Bygningen er L-formet og med flatt tak. Ytterveggene er forblendet med teglstein. Interiøret er også fra Mies van der Rohes atelier og tegnet av hans livsledsager gjennom mange år, Lilly Reich.

## Eksterne lenker
* 
* Mies van der Rohe Haus omtalt av Deutsche Stiftung Denkmalschutz
Castilla (provins)

**Castilla** er en provins i regionen Arequipa i det sørlige Peru. Den grenser til provinsen Condesuyos i nord og i vest, til provinsen Caylloma i øst og til provinsen Camaná i sør. Provinshovedstaden er Aplao.

## Politisk inndeling
Provinsen er delt inn i 14 distrikter.

## Referanser


## Eksterne lenker
* Censos Nacionales: XI de Población y VI de Vivienda 2007.
* http://www1.inei.gob.pe/biblioineipub/bancopub/Est/Lib0486/Libro.pdf under: 1.17 SUPERFICIE, POBLACION, DENSIDAD POBLACIONAL Y LA ALTITUD DE LA CAPITAL, SEGUN DEPARTAMENTO Y PROVINCIA, 2000]
* INEI: Dispositivo Legal de los Distritos: Arequipa
Ludwig Reichenbach

**Heinrich Gottlieb Ludwig Reichenbach** (født 8. januar 1793 i Leipzig, død 17. mars 1879) var en tysk botaniker og ornitolog.

Ludwig Reichenbach var sønn av Johann Friedrich Jakob Reichenbach, forfatteren i 1818 av den første gresk-tyske ordbok, og far til Heinrich Gustav Reichenbach, også han botaniker og en anerkjent spesialist på orkidéer.

Fra 1810 studerte Reichenbach medisin og naturvitenskap ved Universitetet i Leipzig. Han var praktiserende lege 1818 og i 1820 ble han utnevnt til direktør for Dresden naturhistoriske museum og professor ved Medisinsk-kirurgisk høgskole i Dresden. Der forble han til 1862. Han ble senere grunnleggeren av Dresden botaniske hager (*Botanischer Garten der Technischen Universität Dresden*), og bidro til grunnleggelsen av Dresden Zoo. Det naturhistoriske museets zoologiske samlinger ble nesten fullstendig ødelagt av brann i 1849, men Reichenbach bidro til å erstatte den innen få år. Samlingen er grunnlaget for museets samlinger også i dag.

Reichenbach var en produktiv forfatter og en dyktig botanisk kunstner. Hans arbeider inngår i verkene *Iconographia Botanica Seu Plantae criticae* (1823–1832, 10 bind.), og i *Handbuch der speciellen Ornithologie* (1851–1854). Ved sitering av hans botaniske navn brukes gjerne forkortelsen Rchb.

Lundfiol *Viola reichenbachiana* Jordan ex Boreau er navngitt etter Reichenbach. Skjellryggsolfugl kalles på engelsk *Reichenbach's Sunbird*, og på latin *Anabathmis reichenbachii*. 

## Referanser


## Kilder
* artikkel i *Nordisk familjebok*, 1915
Nanostorm

En **nanostorm** er en svært liten solstorm som oppstår i koronaen, den ytre atmosfæren på solen.

Hypotesen med «mikrostormer» som en mulig forklaring på oppvarmingen av koronaen ble først foreslått av Gold og senere utviklet av Eugene Parker. Ifølge Parker oppstår nanostormer fra en hendelse med magnetisk omkobling som omdanner energien lagret i solens magnetfelt til en bevegelse i plasmaet.

## Referanser


## Eksterne lenker
* Nasa news  Tiny Flares Responsible for Outsized Heat of Sun's Atmosphere.
Marachina

***Marachina*** er en slekt av glansvinger som tilhører underfamilien stjertvinger (Theclinae).

## Utseende
Middelsstore stjertvinger med brede, avrundede vinger on en liten stjert på bakvingen. Hannens overside er skinnende blå med svarte ytterkanter. Undersiden er brunlig med to smale, hvite tverrstreker og en rødoransje flekk nær bakhjørnet.

## Levevis
Artene lever i høytliggende skogsområder langs Andesfjellene.

## Utbredelse
Disse artene lever i det nordvestlige Sør-Amerika, fra Venezuela til Peru.

## Systematisk inndeling

* sommerfugler (Lepidoptera)
** gruppe / overfamilie dagsommerfugler (Papilionoidea) 
*** familie glansvinger (Lycaenidae) 
**** delgruppe Lycaeninae (i vid forstand)
***** stjertvinger (Theclinae)
****** stamme Eumaeini Doubleday, 1847
******* *Hypostrymon*-gruppen – Neotropisk
******** slekten ***Marachina*** Robbins, 2004
********* *[[Marachina fidelia]]* (Hewitson, 1874)
********* *[[Marachina maraches]]* (Druce, 1912)
********* *[[Marachina peonida]]* (Draudt, 1919)
********* *Marachina* spp. – 2 ubeskrevne arter

## Eksterne lenker
* 
* Brower, Andrew V. Z. 2007. [''Marachina'' i The Tree of Life Web Project, http://tolweb.org/ http://tolweb.org 
* www.funet.fi – ''Marachina''
* Butterflies of America – *Marachina fidelia* http://www.butterfliesofamerica.com/L/marachina_fidelia_types.htm
* Bilder av ''Marachina maraches''
Lundfiol

**Lundviol** (*Viola reichenbachiana*) er en art av fiolslekta som vokser over hele Europa til Tyrkia, vestre Himalaya og nordvestre Afrika.  

Lundfiol kan krysse seg med Skogfiol.

## Eksterne lenker
*
Sør-Preussen

**Sør-Preussen** (tysk *Südpreußen*; polsk *Prusy Południowe*) var en provins i Kongedømmet Preussen fra 1793 til 1807. Den ble opprettet fra de annekterte områdene etter den andre delingen av Polen og inkluderte regionene Stor-Polen og Masovia. Hovedstaden i provinsen var Warszawa, som ble lagt til i 1795 etter den tredje delingen. Provinsen ble imidlertid administrert av Generaldirektoratet (*General-Direktorium*) i Berlin. I 1806 hadde provinsen  innbyggere. 

Sør-Preussen utgjorde områdene mellom prøyssisk Schlesien, distriktet Netze og elvene Wisła og Pilica. Det var videre delt inn i Kammerdepartementet Posen (Poznań), Kalisch (Kalisz) og Warschau (Warszawa).

Tyske kolonister ble invitert til å slå seg ned i provinsen. De som slo seg ned i adelshusene ble kalt *[[Hauländer]]*, mens de som slo seg ned på kongen sine landområder ble kalt *Kolonisten*.

Etter Napoléon Bonaparte sin seier i den fjerde koalisjonskrigen og den storpolske oppstanden i 1806 ble området Sør-Preussen en del av Hertugdømmet Warszawa, en fransk klientstat etter freden i Tilsit i 1807. Etter Wienerkongressen i 1815, ble det delt mellom det prøyssiske Storhertugdømmet Posen og Kongress-Polen, en del av Det russiske keiserdømmet.
 
## Eksterne lenker
* FAQ for Posen, Sør-Preussen og Neuostpreussen
Chalybs

***Chalybs*** er en slekt av glansvinger som tilhører underfamilien stjertvinger (Theclinae).

## Utseende
Nokså små (vingespenn 25-30 millimeter) stjertvinger med en ganske tynn stjert på bakvingene. Hannens overside er skinnende blå med mørke ytterkanter, hunnen er gråbrun med spredte, metalliske skjell. Undersiden er skinnende grønn.

## Utbredelse
Disse artene lever i Mellom- og Sør-Amerika, fra Mexico til det sørlige Brasil.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Eumaeini Doubleday, 1847
******* **''Erora''-gruppen** – Neotropisk
******** slekten *Chalybs* Hübner, 1819
********* *[[Chalybs chloris]]* (Hewitson, 1877)
********* *[[Chalybs hassan]]* (Stoll, 1790)
********* *[[Chalybs janias]]* (Cramer, 1779)
********* *[[Chalybs lineata]]* (Lathy, 1936)

## Litteratur
* Butterflies of the Andes – *Chalybs janias* http://www.learnaboutbutterflies.com/Andes%20-%20Chalybs%20janias.htm

## Eksterne lenker
* 
* Brower, Andrew V. Z. 2007. [''Chalybs'' i The Tree of Life Web Project, http://tolweb.org/ http://tolweb.org 
* www.funet.fi – ''Chalybs''
* Butterflies of America – *Chalybs hassan* http://butterfliesofamerica.com/chalybs_hassan.htm
Semonina

***Semonina*** er en slekt av glansvinger som tilhører underfamilien stjertvinger (Theclinae).

## Utseende
Middelsstore stjertvinger uten stjerter på bakvingene. Slekten ligner overflatisk på den artsrike slekten *[[Callophrys]]*, men er ikke nært beslektet med denne. Oversiden er mørkt brunlig med et varierende innslag av metallisk blåaktige skjell, undersiden er skinnende grønn eller grønngul, bortsett fra forvingens bakkant som er brunlig.

## Utbredelse
Disse artene lever i Mellom- og Sør-Amerika, fra Mexico i nord til Minas Gerais (Brasil) i sør.

## Systematisk inndeling

* sommerfugler (Lepidoptera)
** gruppe / overfamilie dagsommerfugler (Papilionoidea) 
*** familie glansvinger (Lycaenidae) 
**** delgruppe Lycaeninae (i vid forstand)
***** stjertvinger (Theclinae)
****** stamme Eumaeini Doubleday, 1847
******* *Erora*-gruppen – Neotropisk
******** slekten ***Semonina*** Robbins, 2004
********* *[[Semonina ares]]* (Godman & Salvin, 1887)
********* *[[Semonina semones]]* (Godman & Salvin, 1887)
********* *Semonina* spp. – 2 ubeskrevne arter

## Eksterne lenker
* 
* Brower, Andrew V. Z. 2007. [''Semonina'' i The Tree of Life Web Project, http://tolweb.org/ http://tolweb.org 
* www.funet.fi – ''Semonina''
* Butterflies of America – *Semonina ares* http://www.butterfliesofamerica.com/L/semonina_ares.htm
* Butterflies of America – *Semonina semones* http://butterfliesofamerica.com/semonina_semones.htm
Hull i veien

Et **hull i veien** forekommer både i grusveier og i asfalterte veier, og kan utgjøre en fare for trafikksikkerheten og bidra til trafikkulykker. Hull i veien kan dessuten skade dekk, felger og hjuloppheng. Hull i veien kan oppstå i alle deler av verden, men oppstår lettere i kaldt klima der vann i veilegemet utvider seg når det fryser til is. De fleste hull forårsakes av gjentatt belastning fra trafikken, hovedsakelig fra tunge kjøretøyer. 
__NOTOC__
## Hull i grusveier
Når små hull i grusveier fylles med stillestående vann, slammes en del av veimaterialet opp og følger med når et passerende hjul skvetter bort vannet. På den måten vokser hullet.  På grusveier oppstår også vaskebrett, som er bølgeformede ujevnheter. Både hull og vaskebrett kan jevnes med en veiskrape.

## Hull i asfalterte veier
På asfalterte veier oppstår hull der det har oppstått en skade i dekket.  Når det oppstår sprekker i dekket, veves de etter hvert sammen til et mønster av sprekker. Asfaltbiter mellom sprekkene brytes av, og det oppstår hull. 

Et hull vokser fordi veimateriale rives opp. Hullene kan bli flere desimeter (titalls centimeter) brede eller lange. Hull i asfalterte veier må fylles med asfalt, men det krever at den asfalten som fylles i hullet binder seg til underlaget, ellers vil det raskt oppstå et nytt hull på samme sted.

## Hvordan unngås hull i veien
Hull i veien unngås ved at veien dimensjoneres med tilstrekkelig bæreevne. Mange hull i veien er en indikasjon på at veien er underdimensjonert for den trafikken som trafikkerer veien.

## Se også
* Aksellast
* Telehiv
* Fartshump
* Synkehull

## Eksterne lenker
* 
* Standard for drift og vedlikehold, håndbok 111  – Statens vegvesen
* Standard for drift og vedlikehold, temahefte  – Statens vegvesen
* Pothole Primer – US Army Corps of Engineers
Theorema

***Theorema*** er en slekt av glansvinger som tilhører underfamilien stjertvinger (Theclinae).

## Utseende
Nokså store (vingespenn ca. 50 millimeter) stjertvinger med en ganske liten stjert på bakvingene. Vingenes grunnfarge er dypt svart, med spredte, metallisk grønne eller blå skjell, noen ganger helt skinnende blå. Undersiden er brunsvart, ofte med tre rader av gulaktige eller hvite flekker langs bakvingens ytterkant, og mer eller mindre innslag av metallisk glinsende skjell.

## Utbredelse
Disse artene lever i Mellom-Amerika og i Colombia og Venezuela.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Eumaeini Doubleday, 1847
******* **''Eumaeus''-gruppen** – Neotropisk
******** slekten *Theorema* Hewitson, 1865
********* *[[Theorema dysmenia]]* Draudt, 1919
********* *[[Theorema eumenia]]* Hewitson, 1865
********* *[[Theorema pyrczia]]* Bálint, 2009
********* *[[Theorema sapho]]* (Staudinger, 1888)

## Litteratur
* Bálint, Z., L.M. Constantino, J.A. Salazar-E., M.G. Andrade-C. og L.R. Campos-Salazar (2009) Notes on the genus *Theorema* with special regard to Colombia and description of a new species from Venezuela (Lepidoptera: Lycaenidae: Theclinae). Boletín Cientifíco, Centro de Museos, Museo de Historia Natural http://www.scielo.unal.edu.co/scielo.php?script=sci_arttext&pid=S0123-30682009000200010&lng=es&nrm=

## Eksterne lenker
* 
* Brower, Andrew V. Z. 2007. [''Theorema'' i The Tree of Life Web Project, http://tolweb.org/ http://tolweb.org 
* www.funet.fi – ''Theorema''
* Butterflies of America – *Theorema dysmenia* http://www.butterfliesofamerica.com/L/theorema_dysmenia.htm
Tåtten om Ravn Gudrunsson

**Tåtten om Ravn Gudrunsson** (norrønt *Hrafns þáttr Guðrúnarsonar*) er en tått, en kort islendingesaga fra 1200-tallet. Historien foregår i Norge og Island ca år 1040 og handler om unggutten *Ravn Gudrunsson* som dreper nabogutten som Kalv Torgrimsson da han får vite at Torgrim hadde drept Ravns far Sigvat da Ravn bare var 4 år gammel. Sagaen har blitt beskrevet som «en lærefortelling om en mann som kommer seg ut av trøbbel med venners hjelp».

Etter drapet på Kalv blir Ravn dømt fredløs på Alltinget, og må rømme til Norge. Her blir han etterhvert hærmann hos kong Magnus den gode, og kjemper sammen med ham i hærtog mot Danmark. Med kongens hjelp får han etter hvert retten sin på Alltinget. Deretter tar han med seg moren til Norge og gifter seg med Helga.

Tåtten er oversatt til nynorsk i 1939 av Johan Hovstad som *Ravn rutefjording* og i 1980 av Sveinbjørn Aursland som *Tåtten om Ravn Gudrunsson*. Oversatt til bokmål som *Tåtten om Ravn Gudrunsson* ved Marianne Ustvedt 2014. 
 
## Referanser

;Eksterne lenker

* snerpa.is, norrøn fulltekst
Jægervatnet (bygd)

**Jægervatnet** (også skrevet **Jægervatn**) er ei bygd i Lyngen kommune i Troms. Den ligger på østsida av Ullsfjorden, mellom fjorden og Jægervatnet, som bygda har navn etter. Storparten av bebyggelsen ligger langs Jægervasselva, men den strekker seg også et par kilometer langs fjorden på hver side.

Jægervatnet er ei jordbruksbygd.

Fylkesvei 312 går gjennom bygda, og fører sørover langs fjorden til fergestedet Svensby, og nordøstover til Nord-Lenangen. Fylkesvei 313 går nordover langs fjorden til Lenangsøyra.

## Referanser
Lamasina

***Lamasina*** er en slekt av glansvinger som tilhører underfamilien stjertvinger (Theclinae).

## Utseende
Middelsstore (vingespenn 30-40 millimeter), spektakulært fargede stjertvinger. Bakvingen har to til fire stjerter av litt ulik lengde. Hannens overside er skinnende blå, nesten uten mørk ytterkant, men med en oval, mørk grop på forvingen. Undersidens grunnfarge er skinnende grønn, på bakvingen med et bredt, blodrødt, svart og hvitt tverrbånd. Forvingen har to kortere, svarte og hvite tverrstriper.

## Utbredelse
Slekten er utbredt i Mellom-Amerika og det nordligste Sør-Amerika.

## Systematisk inndeling
Det er noe usikkert hvor mange arter som bør regnes til denne slekten, og heller ikke helt klart hva som bør være slektens korrekte navn. Den bør kanskje hete *Annamaria* D'Abrera & Bálint, 2001, men det er usikkert om dette navnet er å anse som gyldig publisert.

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Eumaeini Doubleday, 1847
******* **''Brangas''-gruppen** – Neotropisk
******** slekten *Lamasina* Robbins, 2002
********* *[[Lamasina columbia]]* (Bálint, 2005) (kanskje den samme som *L. rhaptissima*)
********* *[[Lamasina draudti]]* (Lathy, 1926)
********* *[[Lamasina ganimedes]]* (Cramer, 1775) (inkludert *L. lathyi*)
********* *[[Lamasina rhaptissima]]* (K.Johnson, 1991) (inkludert *L. rhapsodia*)
********* *[[Lamasina saphonota]]* (Constantino, Salazar & K.Johnson, 1993) (foreløpig plassert her)

## Litteratur

## Eksterne lenker
* 
* Brower, Andrew V. Z. 2007. [''Lamasina'' i The Tree of Life Web Project, http://tolweb.org/ http://tolweb.org 
* www.funet.fi – ''Lamasina''
* Butterflies of America – *Lamasina draudti* http://www.butterfliesofamerica.com/L/lamasina_draudti.htm
* Butterflies of America – *Lamasina ganimedes* http://www.butterfliesofamerica.com/L/t/Lamasina_ganimedes_a.htm
* Butterflies of America – *Lamasina rhaptissima* http://www.butterfliesofamerica.com/L/lamasina_rhaptissima.htm
Skjellryggsolfugl

**Skjellryggsolfugl** (*Nectarinia reichenbachii*) er en art av fuglegruppen solfugler.

Fuglen lever i Sentral-Afrika; Angola, Kamerun, Republikken Kongo, Den demokratiske republikken Kongo, Den sentralafrikanske republikk, Elfenbenskysten, Gabon, Ghana, Liberia, og Nigeria.

## Kilder
* oiseaux
* Image at ADW 
## Eksterne lenker
*
Adam Yauch

**Adam Nathaniel Yauch** (født 5. august 1964 i Brooklyn, død 4. mai 2012 av kreft i spyttkjertelen) var en amerikansk rapper og låtskriver, best kjent som en av grunnleggerne av hiphop-trioen Beastie Boys. Han var ofte kjent under artistnavnet MCA. 

Yauch var praktiserende buddhist. Han opprettet Milarepa Fund, en ideell organisasjon viet til tibetansk uavhengighet og organiserte flere konserter til støtte for saken, inkludert den tibetanske Freedom Concert.

Han og hans kone, Dechen Wangdu, fikk i 1998 en datter, Tenzin Losel. Han var til behandling for kreft i spyttkjertelen fra 2009 og frem til han døde.

## Referanser


## Eksterne lenker
* 
* 
*
Caylloma (provins)

**Caylloma** er en provins i regionen Arequipa i det sørlige Peru. Den grenser til regionen Cusco i nord, til regionen Puno i øst, til provinsene Arequipa og Islay i sør og til provinsen Castilla i vest. Provinshovedstaden er Chivay.

## Politisk inndeling
Provinsen er delt inn i 20 distrikter.

## Referanser


## Eksterne lenker
* Censos Nacionales: XI de Población y VI de Vivienda 2007.
* http://www1.inei.gob.pe/biblioineipub/bancopub/Est/Lib0486/Libro.pdf under: 1.17 SUPERFICIE, POBLACION, DENSIDAD POBLACIONAL Y LA ALTITUD DE LA CAPITAL, SEGUN DEPARTAMENTO Y PROVINCIA, 2000]
* INEI: Dispositivo Legal de los Distritos: Arequipa
Daniel Oren

**Daniel Oren** (født 1955 i Jaffa, Israel) er en israelsk orkesterdirigent og sanger.

Da han var 13 år gammel, ble Oren utvalgt av Leonard Bernstein til å fremføre solopartiet i Chichester Psalms. I 1975 vant han førstepremie i en dirigentkonkurranse.

Oren har dirigert operaproduksjoner i flere land i Europa samt i USA.

Siden 2007 har han vært engasjert som kunstnerisk leder ved Verdi-operaen i 
Salerno, Italia.

## Referanser


## Eksterne lenker
* 
*
Efik (språk)

**Efik** er et niger-kongospråk som snakkes av rundt 400&nbsp;000 medlemmer av efikfolket i Nigeria. I tillegg snakker om lag to millioner mennesker efik som andrespråk. Det er det offisielle språket i delstaten Cross River.

## Eksterne lenker
*
Spansk Florida

**Spansk Florida** (spansk *La Florida*) er namnet på den spanske kolonien Florida, en provins i Ny-Spania. Opprinnelig dekket området det som i dag er Sørøst-USA, men hadde ingen klart definerte grenser. *La Florida* var ein mindre del av Det spanske imperiet. Mange ekspedisjoner ble sendt til områdene bortenfor Spansk Florida på 1500-tallet, men Spania klarte aldri å få skikkelig kontroll over *la Florida* utenfor et område som i dag er det sørøstlige Georgia og det nordlige Florida, samt et par havnebyer på nordkysten av Mexicogolfen.

Etter sjuårskrigen i 1763, måtte Spania gi fra seg Florida til Storbritannia og britene holdt området fram til 1783, da det kom tilbake til Spania. I denne perioden tok de imot mange immigranter. I 1821 solgte Spania Florida til USA.

## Eksterne lenker
* Spansk Florida: utviklingen fra 1513 til 1763
Abancay (distrikt)

**Abancay** er et distrikt i provinsen Abancay i regionen Apurímac i Peru. Distriktets nasjonale statistikkode er 030101 og hovedstaden er Abancay.

## Landsbyer i distriktet Abancay

## Referanser


## Eksterne lenker
* Censos Nacionales: XI de Población y VI de Vivienda 2007.
* INEI: Dispositivo Legal de los Distritos
* Pueblos del Peru: Abancay
Johan Georg Alexius Ræder

**Johan Georg Alexius Ræder** (født 23. april 1905 i Kristiania, død 23. mai 1981 i Oslo) var en norsk diplomat.
## Liv og virke
### Bakgrunn
Johan G.A. Ræders foreldre var major Nicolay Caspary Ræder (1870–1921) og Johanne Elisabeth Nicolaysen (1875–1940). Etter examen artium 1923 og cand.jur. 1927 var han dommerfullmektig ett år.

### Utenrikstjenesten
Han ble i 1928 ble ansatt i Utenriksdepartementet. I tiden 1929–1931 var han attaché i Paris og i 1932 sekretær ved generalkonsulatet i London.

Fra 1933 til 1940 var han tilbake i Kristiania, før han 1940–1945 var handelsråd ved legasjonen i London der han møtte diplomaten Gudrun Martius som han giftet seg med i 1940.  Ræder og familien returnerte i 1945 med «Andes» sammen med resten av legasjonen.
 
Fra 1945 til 1948 var han ekspedisjonssjef ved handelspolitisk avdeling  i Utenriksdepartementet.
### Ambassadør (minister)
Han var minister og sendemann til Brussel og Luxembourg 1949–1951, ekspedisjonssjef i Utenriksdepartementets politiske avdeling 1951–1953, sendemann til Madrid 1953 (ambassadør fra 1957), utenriksråd fra 1958 til 1965, og ambassadør ved Norges ambassade i Roma fra 1965 med ansvar for Aten og (siden 1969) også Malta. Han avsluttet sitt virke i Roma i 1973.

Johan Ræder mottok en lang rekke norske og internasjonale ordener.  Blant annet overrakte Franco ham et storkors i 1958, da han hadde avsluttet sitt virke i Madrid.

### Familien
Johan Georg Alexius giftet seg i London i 1940, med Gudrun Dorothea Martius (1908–1998). Hun var datter av dr.phil. Ancus Rudolf Martius (1875–1947) fra Berlin og konsuldatter Dorothea Robertson (1878–1948) fra Hammerfest som ble gift 1904 i Göttingen (skilt i 1913). (Dorotheas bror var konsul Charles Robertson.) Gudrun var i 1940 blitt tilsatt som sekretær II ved Norges ambassade i London og hennes søster Ingrid Martius ble også tilsatt der ved legasjonen like etter. 

Gudrun var den første kvinne i norsk diplomatisk tjeneste, etter at Stortinget 24. juni 1938 vedtok en lov som tillot dette.  Hun utga *De uunnværlige flinke* i 1975 som omhandlet tiden i London.

Johan og Gudrun var foreldre til diplomaten Peter Nicolay Ræder (født i London i 1943).

## Se også
* Ræder (slekt)
* Kvinner i norsk diplomati

## Referanser
Ipidecla

***Ipidecla*** er en slekt av glansvinger som tilhører underfamilien stjertvinger (Theclinae).

## Utseende
Mellomstore stjertvinger med rundede vinger uten stjerter. Oversiden er gråbrun, hos hannen med metallisk blå skjell i vingens indre del, hos hunnen med spredte, blå skjell eller helt matt. Undersiden er grågul til gråsvart med mørke striper langs vingeårene, gule eller røde flekker ved roten av vingene.

## Utbredelse
Disse artene lever i Sør- og Mellom-Amerika.
*[[Ipidecla schausi]]* er utbredt like fra Mexico til Argentina, de andre artene har mer begrensede utbredelser.

## Systematisk inndeling

* sommerfugler (Lepidoptera)
** gruppe / overfamilie dagsommerfugler (Papilionoidea) 
*** familie glansvinger (Lycaenidae) 
**** delgruppe Lycaeninae (i vid forstand)
***** stjertvinger (Theclinae)
****** stamme Eumaeini Doubleday, 1847
******* *Micandra*-gruppen – Neotropisk
******** slekten ***Ipidecla*** Dyar, 1916
********* *[[Ipidecla crepundia]]* (Druce, 1907)
********* *[[Ipidecla miadora]]* Dyar, 1916
********* *[[Ipidecla schausi]]* (Godman & Salvin, 1887)

## Eksterne lenker
* 
* Brower, Andrew V. Z. 2007. [''Ipidecla'' i The Tree of Life Web Project, http://tolweb.org/ http://tolweb.org 
* www.funet.fi – ''Ipidecla''
* Bilde av ''Ipidecla'' sp.
* Bilde av ''Ipidecla miadora''
* Butterflies of America – *Ipidecla schausi* http://butterfliesofamerica.com/ipidecla_schausi.htm
Magnastigma

***Magnastigma*** er en slekt som hører til gruppen stjertvinger i den artsrike sommerfugl-familien glansvinger (Lycaenidae).

## Utseende
Små til middelsstore (vingespenn 20–30 millimeter), bredvingede stjertvinger. Bakvingen har én ganske kort og én lengre, tynn stjert, eller begge er korte. Oversiden hos hannene er skinnende blå med bredt brune ytterkanter eller gråsvart med spredte, metalliske skjell, oversiden hos hunnen gråsvart til gråbrun. Undersiden er brunlig med noen uregelmessige, hvite tverrstreker og en oransje flekk i bakvingen, kan også ha blodrøde flekker på bakvingen.

## Utbredelse
Slekten er utbredt i Sør- og Mellom-Amerika, fra Mexico i nord til Paraguay i sør.

## Systematisk inndeling

* Ordenen sommerfugler, Lepidoptera
** Underordenen Ditrysia
*** Gruppen storsommerfugler, Macrolepidoptera
**** Overfamilien dagsommerfugler, Papilionoidea
***** Familien glansvinger, Lycaenidae
****** Underfamilien stjertvinger, Theclinae
******* Gruppen Eumaeini
******** *[[Satyrium]]*-gruppen 
********* Slekten *Magnastigma* Nicolay, 1977
********** *[[Magnastigma elsa]]* (Hewitson, 1877)
********** *[[Magnastigma hirsuta]]* (Prittwitz, 1865)
********** *[[Magnastigma julia]]* Nicolay, 1977

## Eksterne lenker
* 
* Brower, Andrew V. Z. 2007. [''Magnastigma'' i The Tree of Life Web Project, http://tolweb.org/ http://tolweb.org 
* www.funet.fi – ''Magnastigma''
* Butterflies of America – *Magnastigma elsa* http://butterfliesofamerica.com/magnastigma_elsa.htm 
* Butterflies of America – *Magnastigma hirsuta* http://www.butterfliesofamerica.com/L/magnastigma_hirsuta.htm
Terenthina

***Terenthina*** er en slekt av glansvinger som tilhører underfamilien stjertvinger (Theclinae).  

## Utseende
Nokså små (vingespenn 25-30 millimeter) stjertvinger. Bakvingen har én lang og tynn og én kortere stjert, i tillegg er selve bakhjørnet gjerne litt uttrukket. Undersiden er brun med hvite eller kremgule tegninger og en stor, oransje flekk ved bakvingens bakhjørne.

## Levevis
De lever i regnskog og tåkeskog. De voksne sommerfuglene besøker gjerne blomster, og gir seg god tid mens de vandrer rundt mellom blomstene. De holder bakvingene i bevegelse (gnissende bevegelser) hele tiden. Dette kan være for å gjøre eventuelle fiender oppmerksomme på stjertene og øyeflekken ved vingenes bakhjørne, som danner et "falskt hode". Imidlertid viser også arter som hverken har stjerter eller øyeflekk en lignende atferd, så det er sannsynlig at forklaringen er en annen.

## Utbredelse
Disse artene er utbredt i Mellom- og Sør-Amerika.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Eumaeini Doubleday, 1847
******* **''Hypostrymon''-gruppen** – Neotropisk
******** slekten *Terenthina* Robbins, 2004
********* *[[Terenthina bradyae]]* (D'Abrera, 1995)
********* *[[Terenthina terentia]]* (Hewitson, 1868)

## Litteratur
* Butterflies of the Andes – *Terenthina terentia* http://www.learnaboutbutterflies.com/Andes%20-%20Terenthina%20terentia.htm
## Eksterne lenker
* 

* Brower, Andrew V. Z. 2007. [''Terenthina'' i The Tree of Life Web Project, http://tolweb.org/ http://tolweb.org 
* www.funet.fi – ''Terenthina''
Geir Grung (1938–2005)

**Geir Grung** (født 1938 i Bergen, død 1. juni 2005) var en norsk diplomat.

Han tok examen artium i 1958 og ble cand.mag. i 1966. I 1969 gjennomførte han Utenriksdepartementets aspirantkurs og tiltrådte som attache og ambassadesekretær ved Norges ambassade i Roma der han virket frem til 1972. Senere tjenestegjorde han ved de norske ambassadene i Nairobi og Reykjavík inntil han ble byråsjef i Utenriksdepartementet i 1977.  

I 1980 ble han utnevnt av daværende utenriksminister Knut Frydenlund til UDs pressetalsmann og ble en kjent og markert person i media. I 1984  ble han etterfulgt av Per Paust. Fra 1984 var han ministerråd ved ambassaden i Paris. Fra 1989 til 1991 var han tilbake i Oslo som leder for Utenriksdepartementets forberedelser til Vinter-OL 1994, det såkalte PSP-prosjektet (Protokoll, Sikkerhet, Presse). Fra 1991 var han  ekspedisjonssjef og leder for presse- og kulturavdelingen i Utenriksdepartementet. Han var ambassadør ved Norges ambassade i Roma fra 1996 til 2002, før han trakk seg tilbake og bosatte seg i Toscana. Han hadde flere verv, blant annet som nestleder i Kreftforeningen.

Geir Grung var kommandør av St. Olavs Orden.

## Kilder
* En stor kulturformidler har gått bort. - Minneord i Aftenposten 1. juni 2005
* Nekrolog i Aftenposten 6. juni 2005 av Thorvald og Karin Stoltenberg
Tupua Leupena

**Tupua Leupena** (født 1922, død 24. november 1996) var en tuvalsk politiker. Han var generalguvernør fra 1. mars 1986 til 1. oktober 1990. Han ble utnevnt til storkorsridder Sankt Mikaels og Sankt Georgs orden.

## Se også
* Liste over Tuvalus generalguvernører
Phothecla

***Phothecla*** er en slekt av glansvinger som tilhører underfamilien stjertvinger (Theclinae).

## Utseende
Nokså små stjertvinger (vingespenn ca. 25 millimeter) med to stjerter på bakvingene. Hannens overside er skinnende blå med en smal, svart ytterkant. Undersiden er lysbrun med tre hvite tverrstriper i den ytre delen som er ganske rette på forvingen, mer hakkete på bakvingen, som har rødaktige flekker i den ytre delen.

## Utbredelse
Disse artene lever i Sør- og Mellom-Amerika.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Eumaeini Doubleday, 1847
******* **''Micandra''-gruppen** – Neotropisk
******** slekten *Phothecla* Robbins, 2004
********* *[[Phothecla photismos]]* (Druce, 1907)
********* *[[Phothecla thespia]]* (Hewitson, 1870)

## Litteratur

## Eksterne lenker
* 
* Brower, Andrew V. Z. 2007. [''Phothecla'' i The Tree of Life Web Project, http://tolweb.org/ http://tolweb.org 
* www.funet.fi – ''Phothecla''
* Butterflies of America - *Phothecla margarita* (= *Phothecla photismos*) http://www.butterfliesofamerica.com/L/phothecla_margarita.htm
Fiatau Penitala Teo

**Fiatau Penitala Teo** (1911–1998) var en tuvalsk politiker. Han var leder for høvdingene på den tuvalske øya Niutao fra 1945. Han var landets første generalguvernør etter at landet ble selvstendig i 1978 og satt i denne posisjonen fram til 1986. Tuvalu er et konstitusjonelt monarki med den britiske monarken som statsoverhode. Generalguvernøren er statsoverhodets representant i landet. Etter sin tjeneste som generalguvernør ble han igjen leder for høvdingene fra 1997.

Teo ble tildelt Order of the British Empire (Den britiske imperieordenen, MBE) ved dronningens nyttårstildelinger i 1956, *Imperial Service Order* i 1970, og storkorsridder av Sankt Mikaels og Sankt Georgs orden (GCMG) i 1979.

## Bakgrunn for generalguvernørens stilling
Tuvalu tilhørte fra 1892 det britiske protektoratet Gilbert- og Elliceøyene og var britisk koloni fra 1916 til 1. januar 1976 da øyene ble delt inn i to forskjellige kolonier som ble selvstendige land kort tid etter. Gilbertøyene utgjør størsteparten av øystaten Kiribati siden 1979, og Elliceøyene ble Tuvalu i 1978. Tuvalu valgte å bli et konstitusjonelt monarki og medlem i Samveldet av nasjoner med den britiske monarken som statsoverhode og en generalguvernør som monarkens lokale representant. Generalguvernøren må være tuvalsk statsborger. Han eller hun nomineres av parlamentet og utnevnes av monarken.

## Generalguvernør av Tuvalu
I 1978 ble Teo utnevnt til landets første generalguvernør av dronning Elizabeth II. Han tjenestegjorde fra 1. oktober 1978 til 1. mars 1986. Som generalguvernør overvar han landets første regjeringsskifte etter uavhengigheten i 1981. Han gikk av som generalguvernør i 1986 og ble da etterfulgt av Tupua Leupena.

## Død
Fiatau Penitala Teo døde på Funafuti i 1998.

## Familie
Teo var gift med Uimai (Tofiga) Teo.

Hans sønn Samuelu Teo (født 1957) representerte valgkretsen Niutao i parlamentet fra 1998 til 2006. Han ble også gjenvalgt i 2015. Etter valget den 19. september 2019 valgte parlamentet Kausea Natano fra Funafuti til ny statsminister; og Teo ble valgt til parlamentets ordfører («speaker»). Ved valget i 2024 mistet Samuelu Teo sitt mandat i parlamentet.

Hans andre sønn Feleti Penitala Teo (født 9. oktober 1962) var Tuvalus riksadvokat fra 1991 til 2000 og var fungerende generalsekretær i Pacific Islands Forum i 2008. Fra 26. februar 2024 er Feleti Teo statsminister i Tuvalu.

## Referanser
Megathecla

***Megathecla*** er en slekt av glansvinger som tilhører underfamilien stjertvinger (Theclinae).  

## Utseende
Middelsstore til ganske store (vingespenn 30-60 millimeter) stjertvinger med noe tilspissede forvinger (i alle fall hos hannene) og to stjerter på bakvingen, der den ene er ganske kort og den andre lengre og tynn. Hannens overside er skinnende blå med mørke ytterkanter og en oval, mørk flekk på forvingen. Undersiden er lyst brungrå med en oppbrutt, svart tverrstripe og noen andre svarte tegniner, og en liten, oransje flekk ved bakhjørnet.
Hunnen er større, mattere og mer brunlig enn hannen.

## Levevis
*Megathecla gigantea*, som er en av de aller største stjertvingene, er en meget sjelden art som til tross for at den ble beskrevet for nesten 150 år siden bare er kjent i noen få eksemplarer, hunnen ble ikke beskrevet før i 2004. Denne arten er funnet i sekundær skog (skog som vokser opp etter hogst) like i nærheten av tropisk regnskog.

## Utbredelse
Disse artene lever i Mellom- og Sør-Amerika, fra Nicaragua til Brasil.

## Systematisk inndeling

* sommerfugler (Lepidoptera)
** gruppe / overfamilie dagsommerfugler (Papilionoidea) 
*** familie glansvinger (Lycaenidae) 
**** delgruppe Lycaeninae (i vid forstand)
***** stjertvinger (Theclinae)
****** stamme Eumaeini Doubleday, 1847
******* *Thestius*-gruppen – Neotropisk
******** slekten ***Megathecla*** Robbins, 2002
********* *[[Megathecla corentini]]* Faynel, 2009
********* *[[Megathecla cupentus]]* (Stoll, 1781)
********* *[[Megathecla gigantea]]* (Hewitson, 1867)

## Litteratur
* Lamas, G., J.-J. Ramírez og R.K. Robbins (2004) The first known female of *Megathecla gigantea* (Hewitson, 1867) (Lepidoptera: Lycaenidae: Eumaeini). Rev. peru. biol. 11: 99-102 http://www.scielo.org.pe/pdf/rpb/v11n1/v11n1a13.pdf

## Eksterne lenker
* 
* Brower, Andrew V. Z. 2007. [''Megathecla'' i The Tree of Life Web Project, http://tolweb.org/ http://tolweb.org 
* www.funet.fi – ''Megathecla''
* Butterflies of America – *Megathecla gigantea* http://www.butterfliesofamerica.com/L/megathecla_gigantea.htm
Apuecla

***Apuecla*** er en slekt av glansvinger som tilhører underfamilien stjertvinger (Theclinae).  

## Utseende
Middelsstore stjertvinger med to stjerter på bakvingen. Oversiden er metallisk blå med svarte ytterkanter og svart ytre del av forvingen. Hannen er litt mer kontrastrikt farget og blankere enn hunnen. Undersiden er lyst brunlig med rødbrune tverrstriper.

## Levevis
Artene kan finnes i tåkeskog.

## Utbredelse
Disse artene lever i Mellom-Amerika og Guyana.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Eumaeini Doubleday, 1847
******* **''Hypostrymon''-gruppen** – Neotropisk
******** slekten *Apuecla* Robbins, 2004
********* *[[Apuecla maeonis]]* (Godman & Salvin, 1887)
********* *[[Apuecla picus]]* (Druce, 1907)
********* *[[Apuecla upupa]]* (Druce, 1907)

## Litteratur

## Eksterne lenker
* 

* Brower, Andrew V. Z. 2007. [''Apuecla'' i The Tree of Life Web Project, http://tolweb.org/ http://tolweb.org 
* www.funet.fi – ''Apuecla''
* Butterflies of America – *Apuecla maeonis* http://butterfliesofamerica.com/t/Apuecla_maeonis_a.htm
Arequipa (distrikt)

**Arequipa** er et distrikt i provinsen Arequipa i regionen Arequipa i Peru. Distriktet grenser til distriktene Yanahuara og Alto Selva Alegre i nord, til distriktene Miraflores og Mariano Melgar i øst, til distriktene Paucarpata, José Luis Bustamante y Rivero og Jacobo Hunter i sør og til distriktet Sachaca i vest. Distriktets nasjonale statistikkode er 040101 og hovedstaden er Arequipa.

## Referanser


## Eksterne lenker
* Censos Nacionales: XI de Población y VI de Vivienda 2007.
* INEI: Dispositivo Legal de los Distritos
* Pueblos del Peru: Arequipa
Jan Erik Korssjøen

**Jan Erik Korssjøen** (født 6. april 1948) var konsernsjef i Kongsberg Gruppen fra 1999 til 2008. Han er utdannet sivilingeniør fra NTH, og hadde en rekke lederstillinger i Kongsberg Våpenfabrikk og senere i Kongsbergindustrien før han ble konsernsjef.

Korssjøen ledet bedriftsforsamlingen og valgkomiteen i Telenor fra 2001, før han bestemte seg for å gå av i mai 2012 grunnet uenigheter med næringsminister Trond Giske.

Korssjøen innehar en rekke verv i norsk næringsliv, et av dem er som styreleder i Plan Norge (fra september 2012) 

## Referanser
Busbiina bosora

***Busbiina bosora*** er en glansvinge som tilhører underfamilien stjertvinger (Theclinae). Den er den eneste arten i slekten *Busbiina*.

## Utseende
En middelsstor (vingespenn ca. 28 millimeter) stjertvinge med brede, avrundede vinger og to stjerter på bakvingene. Hannens overside er skinnende blå med svarte ytterkanter, undersiden er brunlig med tre hvite tverrstriper i den ytre delen som er ganske rette på forvingen, temmelig uregelmessige på bakvingen.

## Utbredelse
Denne arten er bare kjent fra Ecuador.

## Systematisk inndeling

* sommerfugler (Lepidoptera)
** gruppe / overfamilie dagsommerfugler (Papilionoidea) 
*** familie glansvinger (Lycaenidae) 
**** delgruppe Lycaeninae (i vid forstand)
***** stjertvinger (Theclinae)
****** stamme Eumaeini Doubleday, 1847
******* *Micandra*-gruppen – Neotropisk
******** slekten *[[Busbiina]]* Robbins, 2004
********* ***Busbiina bosora*** (Hewitson, 1870)

## Eksterne lenker
* 
* Brower, Andrew V. Z. 2007. [''Busbiina'' i The Tree of Life Web Project, http://tolweb.org/ http://tolweb.org 
* www.funet.fi – ''Busbiina''
* Butterflies of America – *Busbiina bosora* http://www.butterfliesofamerica.com/L/busbiina_bosora.htm